Ran Laurie

William George Ranald Mundell ”Ran” Laurie (4. toukokuuta 1915 Cambridgeshire – 19. syyskuuta 1998 Norfolk) oli brittiläinen soutaja ja olympiavoittaja. Laurie kävi koulua Monkton Combessa ja opiskeli Selwyn Collegessa Cambridgessä.

Laurien uran parhaaksi saavutukseksi jäi olympiavoitto kesäolympialaisissa 1948 soutuparinaan Jack Wilson. Kaksikko oli osallistunut myös vuoden 1936 kesäolympialaisiin, jossa heidän sijoituksensa jäi lopulta neljänneksi.

Vuonna 1954 Laurie valmistui lääkäriksi, ja hän työskenteli ammatissaan yli kolmekymmentä vuotta Oxfordissa. 

Laurie oli naimisissa Patricia Laidlaw’n kanssa vuodesta 1944 lähtien, kunnes Laidlaw kuoli 1989. Heidän avioliitostaan syntyi neljä lasta, joista nuorin on näyttelijä Hugh Laurie. Laurien molemmat pojat Charles ja Hugh harrastivat, kuten isänsä, soutamista Selwyn Collegessa ja Cambridgen yliopistossa. Ran Laurie avioitui Mary Arbuthnottin kanssa 1990 ja liitto kesti Laurien kuolemaan asti.

Lähteet

Brittiläiset soutajat
Brittiläiset olympiavoittajat
Vuonna 1915 syntyneet
Vuonna 1998 kuolleet